**בית חינוך ומשפחה – עבודת השלמה תש"פ פרקים ז'- י'**

**עני על חמש מתוך שש השאלות הבאות.**

השאלות כוללות התייחסות לחומר הנלמד בחוברת הלימודים, הרחבה ממקור תורני נוסף על פי בחירתך (החל מהתנ"ך וכלה ברבנים בני זמנינו) ולדעותייך האישיות.

**פרק ז'**

1. **החיבור הגופני**

א. בראשית ב': "והיו לבשר אחד"- כיצד מפרש זאת רש"י? מדוע דוחה רמב"ן את פרושו של רש"י? כיצד מסביר הרמב"ן את המיוחד בקשר הגופני אצל האדם לעומת בעלי החיים?

ב. חשבי וכתבי מה התחדש לך לגבי תפיסת חיי האישות מלמידת פרק זה בכיתה או בבית? אם את ממש לא מצליחה למצוא מה התחדש, כתבי לפחות שאלה אחת שהיית רוצה לקבל עליה מענה בנושא.

**פרק ח'**

1. **"סוגה בשושנים"**
2. הסבירי באמצעות הביטוי "סוגה בשושנים" ובאמצעות דבריו של הרב סולוביצ'יק את משמעות איסור הקרבה בין בני זוג בזמן שהם אסורים **.**
3. כתבי מהו לדעתך האתגר הגדול ביותר בזמן שבני זוג אסורים אחד על השני וכיצד ניצן להתמודד עם אתגר זה?

**3.**  **משמעות הטבילה במקווה**

א. בחרי את אחד המקורות המובאים בחוברת הלמידה שהזדהית איתם, הסבירי את המקור בלשונך וכתבי מה גרם לך להזדהות איתו?

ב . בחרי את אחד המקורות המובאים בחוברת הלמידה שלא הזדהית איתם, הסבירי את המקור בלשונך וכתבי מה גרם לך להסתייג ממנו?

**פרק ט'**

**4. כיסוי ראש**

1. מהו האופן בו על אישה לכסות את ראשה (הביאי שתי דעות)? היכן יש חובה לכסות את הראש?
2. מתוך המקורות המובאים בחוברת הלימוד, בחרי מקור שהכי הזדהית איתו מבחינה רעיונית והסבירי אותו בלשונך.

**פרק י'**

**גירושין**

5. א. מהי ההלכה לכתחילה לגבי הילדים במצב של גירושין? מהו העיקרון המנחה בהחלטה על פי הרב וולדנברג?

ב. טובת הילד – הציעי מספר קריטריונים (לפחות 2) שלדעתך באמצעותם ניתן לקבוע מהי טובת הילד.

6. . הסבירי את המושגים הבאים:

א. היתר מאה רבנים

ב. גט מעושה

ג. הרחקות רבינו תם

ד. הסכם לכבוד הדדי